cyanic-selkie/wikianc huggingface dataset:
হিরো (১৯৮৭-এর চলচ্চিত্র)
বিশেষত্ব
হিরো ১৯৮৬ সালে মেক্সিকো তে আয়োজিত ফিফা বিশ্বকাপের উল্লেখযোগ্য খেলাগুলির সরাসরি ধারণকৃত দৃশ্য নিয়ে মাইকেল কেইনের বর্ণনায় নির্মিত। ১৯৮৫ সালের ৮.৩ মাত্রার ভূমিক্মপের ক্ষয়-ক্ষতি কাটিয়ে আট মাসের মধ্যে একটি বিশ্বমানে ক্রীড়াপ্রতিযোগিতা আয়োজনে মেক্সিকো'র দক্ষতা বর্ণনার মাধ্যমে চলচ্চিত্রটি সূচনা করা হয়। চলচ্চিত্রে ইংল্যান্ডের বিপক্ষে কোয়ার্টার ফাইনালে আর্জেন্টিনার অধিনায়ক দিয়েগো মারাদোনার রেফারির চোখ ফাঁকি দিয়ে হাত দিয়ে করা, 'হ্যান্ড অব গড' নামে পরিচিত বিতর্কিত গোল এবং 'শতাব্দীর সেরা গোল', সম্পূর্ণ বিশ্বকাপে দিয়োগো'র একক নেতৃত্ব ও নিপুণ ক্রীড়ার প্রদর্শন সর্বোপোরি আর্জেন্টিনাকে বিশ্বকাপ জেতানোয় তার ভূমিকা দেখানো হয়েছে। খেলার পাশাপাশি খেলা শেষে ড্রেসিং রুমে খেলোয়াড়দের আনন্দ প্রকাশ, দর্শকদের উম্মাদনা দেখানো হয়েছে। তথ্যমূলক ধারাভাষ্যের পাশাপাশি রিক ওয়েকম্যান রচিত ও সুরারোপিত, স্টেফানি লরেন্সের গাওয়া ঐ বিশ্বকাপের আনুষ্ঠানিক সঙ্গীত এ স্পেশাল কাইন্ড অব হিরো চলচ্চিত্রটির সমাপনীতে দৃশ্যে সংযোজিত রয়েছে।
বান্দরবান স্টেডিয়াম
৮ ডিসেম্বর, ২০১৭ তারিখে পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী বীর বাহাদুর উশৈসিং এই স্টেডিয়ামের নাম বান্দরবানের বীর মুক্তিযোদ্ধা ইউ. কে. চিং বীর বিক্রম-এর নামে নামকরণ করার প্রস্তাব দেন । প্রস্তাবটি বাস্তবায়নাধীন রয়েছে।
বিশেষত্ব
স্টেডিয়ামের দক্ষিণ পাশে ক্রীড়াবিদদের শরীর চর্চা করার জন্য একটি ব্যায়ামাগার রয়েছে। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জুডো, কারাতে, বক্সিং প্রতিযোগিতা আয়োজন করা হয়।
ধারণ ক্ষমতা
বর্তমান ধারণ ক্ষমতা ১৫ হাজার। স্টেডিয়ামের নতুন রূপ দেওয়ার জন্য বরাদ্দ হয়েছে এক কোটি সাত লাখ টাকা। নির্মাণ করা হচ্ছে মাঠের পূর্ব অংশে নতুন আরো একটি গ্যালারি। নতুন গ্যালারিটি নির্মিত হলে মাঠের দর্শক ধারণক্ষমতা বেড়ে হবে ২৫ হাজার ।
অন্যান্য ব্যবহার
এই স্টেডিয়ামটি বাংলাদেশের গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয় ।
রয়্যাল স্পোর্টিং ক্লাব আন্ডারলেখট
রয়্যাল স্পোর্টিং ক্লাব আন্ডারলেখট (এছাড়াও আন্ডারলেখট অথবা শুধুমাত্র আরএসসিএ  নামে পরিচিত) হচ্ছে আন্ডারলেখট ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৮ সালে প্রতিষ্ঠিত হয়েছে। আন্ডারলেখট তাদের সকল হোম ম্যাচ আন্ডারলেখটের লটো পার্কে খেলে থাকে; যার ধারণক্ষমতা হচ্ছে ২২,৫০০। বর্তমানে এই ক্লাবের ম্যানেজারের দায়িত্ব পালন করছেন ভিনসেন্ট কোম্পানি এবং সভাপতির দায়িত্ব পালন করছেন উটার ভানডেনহাউটে। বেলজীয় গোলরক্ষক হেন্ড্রিক ভান ক্রমব্রুখে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আন্ডারলেখট এপর্যন্ত ৬১টি শিরোপা জয়লাভ করেছে; যার মধ্যে ৩৪টি বেলজীয় প্রথম বিভাগ, ২টি বেলজীয় দ্বিতীয় বিভাগ, ৯টি বেলজীয় কাপ, ৩টি বেলজীয় লীগ কাপ এবং ১৩টি বেলজীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৫টি শিরোপা জয়লাভ করেছে; যার মধ্যে ১টি উয়েফা কাপ, ২টি উয়েফা কাপ উইনার্স কাপ এবং ২টি উয়েফা সুপার কাপ শিরোপা রয়েছে
মাইক টাইসন
মাইকেল জেরাল্ড টাইসন (জন্ম: ৩০ জুন, ১৯৬৬) একজন পেশাদার বক্সিং খেলোয়াড়। ব্যক্তিজীবনে তিনি বহু বিতর্ক-বিবাদে জড়িয়েছেন। বর্তমানে তিনি অবসর নিয়েছেন। তার শিশু ডাইনামাঈ আয়রন মাইক'' জাতীয় ডাক নাম আছে।
জীবনী
মাইক টাইসন ১৯৬৬ সালের ৩০শে জুন জন্ম গ্রহণ করেন। তিনি ব্রুকলিনে জন্মান।৬ই মার্চ ১৯৮৫তে টাইসনের অভিষেক হয়। ১৯৯২ সালে ধর্ষণ কেলেঙ্কারিতে কারাদন্ডে দণ্ডিত হন। এরপর তিনি ইসলাম ধর্মে ধর্মান্তরিত হন।
"আমি তখন সাত বছরের বালক৷ ব্রূকলিনের রাস্তা থেকে আমাকে তুলে নিয়ে গিয়ে এক অপরিচিত বৃদ্ধ যৌন নির্যাতন করেছিল৷" বক্তা বিখ্যাত হেভিওয়েট বক্সার মাইক টাইসন! শুক্রবার সিরিয়াস এক্সএম রেডিওয়ে একটি সাক্ষাত্কারে ছেলেবেলার কিছু দুঃস্বপ্ণের মুহূর্তের কথা অকপটভাবে বললেন মার্কিন কিংবদন্তি বক্সার৷ জানিয়েছেন, "ওই বৃদ্ধকে আর কখনও দেখিনি৷ সেই ঘটনার পরে দৌড়ে পালিয়ে এসেছিলাম৷ ঘটনাটি আমাকে কুড়েকুড়ে খাচ্ছিল৷ লজ্জা পাইনি তবু বাড়ির কাউকে বলতে পারিনি এ কথা৷" ৪৮ বছরের টাইসনের এই বিস্ফোরক মন্তব্যের পর কিছুক্ষণ স্তব্ধ হয়ে গিয়েছিলেন সঞ্চালক ওপি এবং জিম নরটন৷ এই ঘটনার পর কী তার জীবনে আমূল কোনও পরিবর্তন হয়েছিল? টাইসনের জবাব, "কিছুটা প্রভাব পড়েছিল৷ তবে জীবন পরিবর্তন হয়ে গিয়েছিল এমন বলা ঠিক হবে না৷" বক্সিং রিং দাপিয়ে বেড়ানোর আগে ছোটবেলা যে মোটেই সুখকর ছিল না সে কথাও সাক্ষাত্কারে জানিয়েছেন টাইসন, "আমার বাবা কে জানি না৷ জন্ম শংসাপত্রে বাবার নামের জায়গায় লেখা রয়েছে পারসেল টাইসন৷ তাঁকে কোনওদিন দেখিনি৷ পরে মা লোরা মে জানিয়েছিলেন বাবার নাম জিমি কার্লি ক্রিকপ্যাট্রিক৷ তাঁকে আমাদের বাড়িতে খুব কম দেখেছি৷" সাত বছর বয়সে যৌন নিগ্রহের শিকার হওয়ার পর জীবনে পরপর কয়েকটা ঘটনা এক ধাক্কায় তাকে বিপথগামী করেছিল৷ তখনই মা কাজ হারায়৷ দারিদ্রের কারণে অপরাধ জগতে ভিড়তে দেরি হয়নি টাইসনের৷ জানলা দিয়ে হাত গলিয়ে লোকের বাড়ি থেকে চুরি করতেন৷ পুলিশের কাছে ধরা পড়ে মার খান৷ মা জানতে পেরে আরও মেরেছিলেন৷ কিংবদন্তি বক্সার মহম্মদ আলির জীবনীমূলক ছবি ‘দ্য গ্রেটেস্ট' দেখে মুগ্ধ হয়েছিলেন টাইসন৷ সিনেমার শেষে সেদিন মঞ্চে হাজির হয়েছিলেন স্বয়ং মহম্মদ আলি৷ তাঁকে দেখেই ছোট্ট টাইসন ঠিক করে ফেলেছিলেন মহম্মদ আলির মতো হতে হবে৷ "আসলে আমি কিন্ত্ত বক্সার হতে চাইনি৷ ‘গ্রেট' হতে চেয়েছিলাম৷" স্বীকারোক্তি টাইসনের৷ আটের দশক থেকে হেভিওয়েট বক্সিংয়ে বহুবার বিশ্ব চ্যাম্পিয়ন হয়েছেন টাইসন৷ ১৯৯২ সালে এক কিশোরী ‘বিউটি কুইন'কে ধর্ষণের অভিযোগে তিন বছর জেলেও কাটিয়েছিলেন৷
নুর উদ্দিন
নুর উদ্দিন বাংলাদেশের ঝিনাইদহ জেলার রাজনীতিবিদ ও ঝিনাইদহ-৪ আসনের সাবেক সংসদ সদস্য।
প্রাথমিক জীবন
নুর উদ্দিন ঝিনাইদহে জন্মগ্রহণ করেন।
নির্মল কক্ষ
কোনও নির্মল কক্ষের নির্মলতার মাত্রা সাধারণত প্রতি ঘনমিটার বায়ুতে অতিক্ষুদ্র কণার সংখ্যা বা কণার ঘনমাত্রা দিয়ে পরিমাপ করা হয়। আন্তর্জাতিক মান সংস্থা আইএসও নির্মল কক্ষের নির্মলতাকে ১ থেকে ৯ পর্যন্ত নয়টি সংখ্যা দিয়ে নয়টি শ্রেণীতে বিভক্ত করেছে। যদি কোনও কক্ষের বায়ুতে প্রতি ঘনমিটারে অর্ধ মাইক্রোমিটার বা তার চেয়ে বেশি আকারের ৩ কোটি ৫২ লক্ষ বা তার বেশি অতিক্ষুদ্র কণা ভাসমান থাকে, তাহলে সেই কক্ষকে আইএসও ৯ শ্রেণীর নির্মল কক্ষের সমতুল্য ধরা হয়। এর বিপরীতে একটি আইএসও ১ শ্রেণীর নির্মল কক্ষে ঐ আকারের কোনও কণাই বিদ্যমান থাকে না এবং ০.১ মাইক্রোমিটার বা তার চেয়ে ছোট আকারের কণার সংখ্যা প্রতি ঘনমিটার বায়ুতে মাত্র ১০টি হতে হয়।
মালদ্বীপ জাতীয় মহিলা ফুটবল দল
মালদ্বীপ জাতীয় মহিলা ফুটবল দল হল আন্তর্জাতিক মহিলা ফুটবলে মালদ্বীপের প্রতিনিধিত্বকারী ফুটবল দল যা মালদ্বীপ ফুটবল অ্যাসোসিয়েশন কর্তৃক পরিচালিত ও নিয়ন্ত্রিত হয়। দলটি ২০০৩ সালে গঠিত হয় এবং তারা আনুষ্ঠিানিকাবে প্রথম আন্তর্জাতিক ম্যাচ খেলে ২০০৪ সালের ১ অক্টোবর ভিয়েতনামের হো-চি-মিন এ মায়ানমারের সাথে।
তথ্যসূত্র
{{মালদ্বীপে ফুটবল}
এস. টি. হাসান
'''এস. টি. হাসান''' হলেন একজন ভারতীয় রাজনীতিবিদ, যিনি সমাজবাদী পার্টির রাজনীতির সাথে যুক্ত। সপ্তদশ লোকসভা নির্বাচনে তিনি মোরাদাবাদ লোকসভা কেন্দ্রের লোকসভা সদস্য হিসেবে নির্বাচিত হন।
শিকাগো (২০০২-এর চলচ্চিত্র)
শিকাগো হল ২০০২ সালে মুক্তিপ্রাপ্ত মার্কিন সঙ্গীতধর্মী অপরাধমূলক হাস্যরসাত্মক-নাট্য চলচ্চিত্র। এটি একই নামের গীতিনাট্য থেকে নির্মিত, যার মূল বিষয়বস্তু হল জ্যাজ যুগে তারকা, কেলেঙ্কারি, ও দুর্নীতি। ছবিটি পরিচালনা ও এর নৃত্য পরিচালনা করেছেন রব মার্শাল এবং চিত্রনাট্য চলচ্চিত্র উপযোগী করেছেন বিল কনডন। ছবিটিতে শ্রেষ্ঠাংশে অভিনয় করেছেন রানে জেলওয়েগার, ক্যাথরিন জিটা-জোন্স ও রিচার্ড গিয়ার। ভেলমা কেলি (জিটা-জোন্স) একজন ভডেভিল অভিনেত্রী এবং রক্সি হার্ট (জেলওয়েগার) একজন গৃহিণী। ১৯২০-এর দশকে শিকাগোর প্রেক্ষাপটে দেখানো হয় তারা দুজন খুনের দায়ে জেলে বন্দি এবং বিচারের অপেক্ষায় রয়েছেন।
শিকাগো ছবিটি মুক্তির পর সমালোচকদের কাছ থেকে প্রশংসা লাভ করে এবং শ্রেষ্ঠ চলচ্চিত্রসহ ছয়টি বিভাগে একাডেমি পুরস্কার অর্জন করে। ১৯৬৮ সালের অলিভার!-এর পর এটি অস্কার বিজয়ী প্রথম সঙ্গীতধর্মী চলচ্চিত্র।
রিচার্ড ইটন
রিচার্ড ইটন(সেপ্টেম্বর ১৪,১৯৬১ - ২১ শে এপ্রিল, ২০১৩) নর্থ ওয়েস্টার্ন বিশ্ববিদ্যালয়ের আফ্রিকান আমেরিকান স্টাডিসের একজন অধ্যাপক ছিলেন। কৃষ্ণাঙ্গ জনপ্রিয় সংস্কৃতি, সম্প্রদায় এবং রাজনীতি নিয়ে তার কাজের জন্য খ্যাতিমান ছিলেন।
জন্ম ও শিক্ষা বৃত্তান্ত
তিনি কুইবেকের মন্ট্রিয়ালে জন্মগ্রহণ করেন।তিনি সেল্ভিন হাউস স্কুল এবং ম্যাকগিল বিশ্ববিদ্যালয়ে বিএ এবং এমএ পড়েন। তিনি ১৯৯৪ সালে জনস হপকিন্স বিশ্ববিদ্যালয়ে পিএইচডি অর্জন করেন এবং নর্থ-ওয়েস্টার্নের রাষ্ট্রবিজ্ঞান বিভাগে যোগদানের আগে টরন্টো বিশ্ববিদ্যালয়ে পড়াশোনা করেন।
জনপ্রিয় মাধ্যমে ব্যোমকেশ বক্সী
চলচ্চিত্র, টেলিভিশন, রেডিও এবং অন্যান্য অভিযোজন, যা শরদিন্দু বন্দ্যোপাধ্যায়ের ধারাবাহিক গোয়েন্দা উপন্যাসগুলির প্রধান চরিত্র  ব্যোমকেশ বক্সী'কে নিয়ে গঠিত ।  আজ পর্যন্ত রাজিত কাপুর ক্লাসিক ব্যোমকেশ বক্সী উক্ত সত্যান্বেষী  হিসাবে সবচেয়ে সুপরিচিত অভিনেতা।   প্রথম দিকে ৯০-এর দশকের টিভি সিরিজ ব্যোমকেশ বক্সী (১৯৯৩-এর টিভি সিরিজ) তে  রাজিত  কাপুর বিখ্যাত বাঙালি গোয়েন্দা ব্যোমকেশ বক্সীর ভূমিকা পালন করেছিলেন।  বসু চ্যাটার্জী তার টিভি শো ব্যোমকেশের  গোয়েন্দা গল্পের উপর ভিত্তি করে পরিচালনা করেন, যেখানে রজিত কাপুর প্রধান ভূমিকা পালন করেন।  কে কে রাইনা ব্যোমকেশ বক্সী-এর সহকারী অজিত বন্দ্যোপাধ্যায় এবং সুকন্যা কুলকার্নি অভিনয় করেছিলেন ব্যোমকেশ বক্সী'র স্ত্রী  সত্যবতী  র ভূমিকায়।  অনুষ্ঠানটি খুব জনপ্রিয় ছিল এবং রাজিত কাপুর এই অনুষ্ঠানের মাধ্যমে তার প্রথম মিডিয়া স্বীকৃতি অর্জন করেন।
রেডিও
রবিবার রোমাঞ্চ সিরিজের অডিও গল্প জন্য  ৯৮.৩  রেডিও মিরচি (কলকাতা)  ব্যোমকেশ বক্সীর মোট সাত উপন্যাস অভিযোজিত করে, যার মধ্যে রয়েছে  সত্যান্বেষী,  পথের কাঁটা,  মাকড়শার রস, অগ্নিবাণ, রক্তমুখী নীলা, খুঁজি খুঁজি নারী, অদ্বিতীয়, মণিমণ্ডন, ছলনার ছন্দ এবং লোহার বিস্কুট।  অনুষ্ঠানটি  মীর আফসার আলী এবং দীপ দ্বারা সঞ্চালিত।
ভিডিও গেমস
''ডিটেক্টিভ ব্যোমকেশ বক্সী! দ্যা গেম '' নামে পরিচিত মোবাইল ডিভাইসগুলির জন্য একটি গেমটি ২০১৫ সালে গেমস২উইন দ্বারা মুক্তি পায়।
হুয়ান জাম্বুদিও বেলাস্কো
হুয়ান জাম্বুদিও বেলাস্কো (জন্ম: ১৯২১ সালের ২১শে নভেম্বর, মৃত্যু: ২১ জানুয়ারি ২০০৪) একজন স্পেনীয় ফুটবল গোলরক্ষক। তিনি মূলত মোয়েত এবং বার্সেলোনার হয়ে খেলেছেন। তিনি সাবাদেয়তে খেলে অবসর নিয়েছিলেন।
১৯২২ সালে, তিনি মাত্র ২১ বছর বয়সে ফুটবল ক্লাব বার্সেলোনার সাথে চুক্তিবদ্ধ হয়েছিলেন। প্রাকৃতিক আলো ব্যবহারের জন্য শীতকালীন ম্যাচগুলো বিকেল ৩টা সময় অনুষ্ঠিত হওয়ার কারণে তিনি একটি ক্যাপ পড়ে খেলতেন। চোখে আঘাত পাওয়ার পূর্ব পর্যন্ত তিনি ফুটবল ক্লাব বার্সেলোনার প্রধান গোলরক্ষক ছিলেন। তিনি যখন পর্যন্ত সুস্থ হয়ে উঠেছিলেন, তখন পর্যন্ত তার স্থানে আন্তোনি রামায়েতস তার স্থান পাকাপোক্ত করে ফেলেছিলেন; যার ফলে তিনি আর কখনও মূল জায়গায় ফিরে যেতে পারেননি।
১৯৫৪ সালে তিনি এফসি বার্সেলোনা ছেড়ে সিই সাবাদেয় এফসিতে যোগদান করেছিলেন, যেখানে তিনি এক মৌসুম পরে অবসর গ্রহণ করেন। অবসর নেওয়ার পরে তিনি সিই সাবাদেল এফসি কোচ হিসাবে কাজ করেছিলেন। তিনি স্পেনীয় বি নির্বাচনের সাথে প্রাতিষ্ঠানিকভাবে কাজ করেছেন।
২০১৬ গ্রীষ্মকালীন অলিম্পিকের পদক তালিকা
২০১৬ গ্রীষ্মকালীন অলিম্পিকের পদক তালিকায় ৫ থেকে ২১ আগস্ট পর্যন্ত রিও দি জেনেরিওতে অনুষ্ঠিত ২০১৬ গ্রীষ্মকালীন অলিম্পিকে বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী ক্রমবদ্ধ করা হয়েছে।
ভিয়েতনাম, কসোভো, ফিজি, সিঙ্গাপুর, পুয়ের্তো রিকো, বাহরাইন, জর্দান, তাজিকিস্তান এবং আইভরি কোস্ট অলিম্পিকে তাদের প্রথম স্বর্ণ পদক জয়লাভ করে। এছাড়া কসোভো, ফিজি এবং জর্দান অলিম্পিকে যে কোন ক্রীড়ায় তাদের প্রথম পদক লাভ করে।         কুয়েতি শ্যুটার ফেহাইদ আল-দেহানি প্রথম স্বাধীন ক্রীড়াবিদ হিসেবে স্বর্ণ পদক জয় করে।
উঁবের্তু দি আলেঁকার কাস্তেলু ব্রাঁকু
উঁবের্তু দি আলেঁকার কাস্তেলু ব্রাঁকু (২০ সেপ্টেম্বর ১৮৯৭ - ১৮ জুলাই ১৯৬৭) একজন ব্রাজিলীয় সামরিক নেতা ও রাজনীতিবিদ ছিলেন। ১৯৬৪ সালের সামরিক অভ্যুত্থানের পর তিনি ব্রাজিলের সামরিক সরকারের রাষ্ট্রপতি হিসেবে দায়িত্ব পালন করেন। ক্যাসেলো ব্র্যাঙ্কো ১৯৬৭ সালের জুলাই মাসে একটি বিমান সংঘর্ষে মারা যান, তার রাষ্ট্রপতির মেয়াদ শেষ হওয়ার পরই।
উজানচর ইউনিয়ন, বাঞ্ছারামপুর
আয়তন
উজানচর ইউনিয়নের আয়তন ৩,২০৮ একর (১২.৯৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী উজানচর ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ৯,৬৩৮ জন এবং মহিলা ১০,৯৯৭ জন। মোট পরিবার ৪,০৮১টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৮৯ জন।
ইতিহাস
উজানচর ইউনিয়ন পূর্বে উজানচর পূর্ব ইউনিয়ন নামে পরিচিত ছিল।
অবস্থান ও সীমানা
বাঞ্ছারামপুর উপজেলার সর্ব-দক্ষিণে উজানচর ইউনিয়নের অবস্থান। এ ইউনিয়নের উত্তরে বাঞ্ছারামপুর পৌরসভা ও বাঞ্ছারামপুর ইউনিয়ন; পশ্চিমে মানিকপুর ইউনিয়ন, মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; দক্ষিণে কুমিল্লা জেলার হোমনা পৌরসভা এবং পূর্বে তিতাস নদী, কুমিল্লা জেলার হোমনা উপজেলার ঘাগুটিয়া ইউনিয়ন ও দুলালপুর ইউনিয়ন অবস্থিত।
প্রশাসনিক কাঠামো
উজানচর ইউনিয়ন বাঞ্ছারামপুর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী উজানচর ইউনিয়নের সাক্ষরতার হার ৩৫.১%।
কাদারিয়া
মানুষের ইচ্ছার স্বাধীনতার পক্ষে দৃঢ় অবস্থান গ্রহণকারী হিসেবে ইসলামে কাদারিয়া সম্প্রদায়ের উদ্ভব ঘটে। তাঁদের কাদারিয়া বলা হয় কারণ তাঁরা এই মত পোষণ করেন মানুষের কাজ করার 'কাদর' বা শক্তি আছে। এই মতবাদের প্রবক্তারা মানুষের ইচ্ছা বা কর্মের স্বাধীনতায় বিশ্বাসী। কাদারিয়াদের মতে, আল্লাহ বা বিধাতা কাজের জন্য সরাসরি দায়ী হতে পারেন না, কারণ কাজ ভালো বা মন্দ উভয়ই হতে পারে। মানুষ তার নিজের কাজের মালিক কিন্তু তার কাজ করার ক্ষমতা বিধাতা কর্তৃক প্রদত্ত। এই অর্থে বিধাতা চূড়ান্তভাবে কাজের কর্তা বা মালিক। কোনো বহিঃশক্তি দ্বারা প্রভাবিত না হয়ে মানুষ তার নিজের কাজের গতি-প্রকৃতি নির্ধারণে তার নিজস্ব শক্তি আছে। এই সম্প্রদায়ের কেউ কেউ দাবি করেন যে মানুষের কাছে কিছু ঐশী ক্ষমতা হস্তান্তর বা অর্পণ করা হয়েছে এবং মানুষের যেটা সঠিক এবং যেটা ভুল তা বাছাইয়ের ক্ষেত্রে নিঃশর্ত বিবেচনামূলক ক্ষমতা আছে। তাদের কিছু মতবাদ পরে মু'তাজিলিদের দ্বারা গৃহীত হয় এবং আশআরিয়দের দ্বারা প্রত্যাখ্যাত হয়।
কাদারিয়া ইসলামের প্রথমদিকে দার্শনিক ধর্মতত্ত্বের একটি। এই আন্দোলন নিয়ে পাওয়া প্রাচীনতম দলিল হচ্ছে হাসান আল-বসরির রিসালা, যা ৭৫/৬৯৪ থেকে ৮০/৬৯৯ এর মধ্যে লেখা হয়। অবশ্য ইসলামে মুক্ত ইচ্ছা নিয়ে বিতর্ক এই লেখার পূর্বে পাওয়া যায়।
সুন্নি সূত্র মতে, জরাথুস্ট্রবাদের সাথে তুলনা দিয়ে মুহাম্মদ নিজেই এর নিন্দা জানিয়েছেন। সুনান আবু দাউদে বর্ণিত হয়েছে: "আব্দুল্লাহ ইবনে উমর: নবী বলেন, "কাদারিয়াহ হল এই সম্প্রদায়ের মাজিয়ান। যদি তারা অসুস্থ হয়, তবে তাদের কাছে যাবেন না, আর যদি তারা মারা যায় তবে তাদের অন্ত্যেষ্টিক্রিয়ায় যাবেন না।"
স্ট্রিং কম্পন
একটি স্ট্রিংয়ের মধ্যে একটি কম্পন হল একটি তরঙ্গ। অনুরণন একটি কম্পনশীল স্ট্রিংকে ধ্রুবক ফ্রিকোয়েন্সি সহ একটি শব্দ তৈরি করে, যেমন ধ্রুবক স্বরতীক্ষ্ণতা। যদি স্ট্রিংয়ের দৈর্ঘ্য বা টান সঠিকভাবে সামঞ্জস্য করা হয়, তবে উত্পাদিত শব্দটি একটি সাঙ্গীতিক স্বর। কম্পনকারী স্ট্রিংসমূহ গিটার, চেলো ও পিয়ানোগুলির মতো স্ট্রিং যন্ত্রের ভিত্তি।
তরঙ্গ
একটি স্ট্রিংয়ের (v) তরঙ্গের প্রচারের বেগ স্ট্রিং (T) এর টান বলের বর্গমূলের সমানুপাতিক এবং স্ট্রিংটির রৈখিক ঘনত্বের (\mu) বর্গমূলের বিপরীতভাবে সমানুপাতিক:
এই সম্পর্কটি ১৫০০এর দশকের শেষের দিকে ভিনসেঞ্জো গ্যালিলি আবিষ্কার করেছিলেন।
ডেরিভেশন
থাম্ব|ডান|একটি স্পন্দিত স্ট্রিং জন্য চিত্রণ সূত্র:
উল্লম্ব উপাদানের জন্য নিউটনের দ্বিতীয় সূত্র থেকে, এই অংশটির ভরের (যা তার রৈখিক ঘনত্ব ও দৈর্ঘ্যের গুণফল) ত্বরণ, a, টুকরাটির উপর নিট বলের সমান হবে:
এই রাশিটিকে T দ্বারা ভাগ করলে এবং প্রথম এবং দ্বিতীয় সমীকরণগুলিকে প্রতিস্থাপন করলে প্রাপ্ত হয় (আমরা T-এর জন্য প্রথম বা দ্বিতীয় সমীকরণটি বেছে নিতে পারি, তাই আমরা সুবিধাজনকভাবে ম্যাচিং অ্যাঙ্গেল \beta ও \alpha দিয়ে প্রতিটিকে বেছে নিতে পারি)
কুনোয়ার দানিশ আলী
কুনোয়ার দানিশ আলী হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আম্রোহা লোকসভা কেন্দ্রের লোকসভা সদস্য হিসেবে নির্বাচিত হন।
ভীষ্মপর্ব
থাম্ব|280x280পিক্সেল|ভীষ্ম পর্বে পাণ্ডব এবং কৌরবদের মধ্যে মহাযুদ্ধের প্রথম ১০ দিন বর্ণনা করা হয়েছে। এতে [[ভগবদ্গীতা, কেন এবং কখন যুদ্ধ করতে হবে, ধর্ম এবং মুক্তির পথ নিয়ে অর্জুন ও কৃষ্ণের মধ্যে কথোপকথন রয়েছে। ]]
ভীষ্মপর্ব (भीष्म पर्व) ভারতীয় মহাকাব্য মহাভারতের আঠারোটি পর্বের মধ্যে ষষ্ঠ পর্ব। এই পর্বের ১১৭টি অংশ এবং ১৫,৮৮৪টি স্তোত্র রয়েছে। এটি মহাভারতের একমাত্র পর্ব যেখানে প্রধান নায়ক অর্জুন নয় বরং ভীষ্ম ও কৃষ্ণ। এই পর্বে কৃষ্ণ তার ঐশ্বরিক বিশ্বরূপ দেখান। মহাভারতের এই পর্বটিতে ব্যাপকভাবে অধ্যয়ন করা ভগবত গীতা অন্তর্ভুক্ত, যাকে কখনও কখনও গীতা  বা প্রভুর গান বা স্বর্গীয় গান হিসাবে উল্লেখ করা হয়। ভগবদ্গীতার অধ্যায়গুলি যুদ্ধের উদ্দেশ্য, সহিংসতার চূড়ান্ত প্রভাব এবং জীবনের অর্থ সম্পর্কে অর্জুনের প্রশ্নাবলী বর্ণনা করে।  অর্জুনের সন্দেহ ও আধিভৌতিক প্রশ্নের উত্তর কৃষ্ণ দিয়েছেন। ভীষ্মপর্বের অন্যান্য গ্রন্থে প্রাচীন ভারতে ন্যায়সঙ্গত যুদ্ধ তত্ত্ব অন্তর্ভুক্ত রয়েছে, সেইসাথে কৌশল এবং কৌশল। বইটিতে উত্তরের মৃত্যুর (অভিমন্যুর শ্যালক এবং উত্তরার ভাই) এবং ভীষ্মের পতনের কথাও বলা হয়েছে, যথাক্রমে যুদ্ধের প্রথম ও দশম দিনে। ভীষ্মের আদেশে প্রথম দশ দিন কর্ণ যুদ্ধ করেননি।
গঠন এবং অধ্যায়
এই পর্ব ঐতিহ্যগতভাবে ৪টি উপ-পর্ব এবং ১২৪টি অধ্যায় রয়েছে। নিম্নলিখিত উপ-পর্বগুলি হল:
কর্ণ-খণ্ড বিনির্মাণ পর্ব (অধ্যায়: ১-১০)
কর্ণ কৌরব ও হস্তিনাপুরকে কুরুক্ষেত্রের ভূমিতে যুদ্ধ করার পরামর্শ দেন।
পর্ব শুরু হয় দুই পক্ষের বৈঠকের মাধ্যমে যেখানে যুদ্ধের নিয়ম সম্মত হয়। মহর্ষি ব্যাসদেব, কৌরব এবং পাণ্ডব উভয়ের পিতামহ, রাজা ধৃতরাষ্ট্রকে দিব্যদৃষ্টি প্রদান করতে চান। ধৃতরাষ্ট্র এই প্রস্তাব প্রত্যাখ্যান করেন, দাবি করেন যে তিনি তার পরিবার এবং বন্ধুদের হত্যার সাক্ষী হতে চান না। ব্যাসদেব তারপরে সঞ্জয়কে দিব্যদৃষ্টি প্রদান করেন, যা প্রকাশ বা গোপন, এমনকি চিন্তাভাবনা সম্পর্কেও জ্ঞান রাখে। তিনি অন্ধ ধৃতরাষ্ট্রকে যুদ্ধের বর্ণনা দেবেন। ব্যাস তখন ধৃতরাষ্ট্রের কাছে শান্তি খোঁজার এবং যুদ্ধ এড়াতে আবেদন করার চূড়ান্ত প্রচেষ্টা করেন। ধৃতরাষ্ট্র স্বীকার করেন যে তার ছেলেরা তার কথা শোনে না। ব্যাস পরামর্শ দেন যে যুদ্ধ অশুভ, যুদ্ধে জয় অনিশ্চিত এবং যেই জয়ী হোক না কেন সব পক্ষের দুঃখ এবং বধই নিশ্চিত।
ভূমি পর্ব (অধ্যায়: ১১-১২)
সঞ্জয় পৃথিবীর বর্ণনা দিতে থাকে। তিনি দ্বীপের দেশ, রাজাবিহীন জাতি, শ্বেতাঙ্গদের সঙ্গে দেশ, কালো মানুষ, মিশ্র-বর্ণের মানুষ, আকাশের রত্ন, দুধের সাগর এবং ঘি উল্লেখ করেছেন । তারপরে তিনি রাতের বেলায় দেখা গ্রহগুলি বর্ণনা করেন, কেন তাদের গ্লোব বলে বিশ্বাস করা হয়, যে আলো প্রদানকারী সূর্যও আর্কার গণনা অনুসারে একটি খুব বড় গোলক, যখন গ্রহগুলি অস্থায়ীভাবে সূর্য বা চাঁদকে ঢেকে রাখে তখন গ্রহণ ঘটে। সঞ্জয় বলেন, আমরা যে বিশ্বে বাস করি তার যোগ্যতা এটাই।
ভগবতগীতা পর্ব (অধ্যায়: ,. ২৫-৪২)
ধৃতরাষ্ট্র সঞ্জয়ের কাছে দশ দিনের যুদ্ধের বিবরণ জানতে চান। সঞ্জয় বর্ণনা করেছেন যে কীভাবে ভীষ্ম কৌরব বাহিনীকে এই ঘোষণা দিয়ে মার্শাল করেছিলেন, "গৃহে মরে যাওয়া জীবনের অপচয়, কোনো কারণে যুদ্ধে মারা যাওয়ার সুযোগ একজন মানুষের সর্বোচ্চ সম্মান হতে পারে।" অর্জুন কৌরব বাহিনীকে যুদ্ধের জন্য প্রশিক্ষিত ১,০০,০০০ হাতি, ১০ লাখ রথ, ১০ লাখ অশ্বারোহী, তীরন্দাজ এবং তলোয়ার ও ঢাল সহ সৈন্য হিসাবে বর্ণনা করেছিলেন। এই বিশাল সৈন্যবাহিনীর কথা জেনে যুধিষ্ঠির দুঃখে ভরে ওঠেন। অর্জুন তাকে স্মরণ করিয়ে দেন যে নারদ তাকে বলেছিলেন যে যেখানে ধর্ম আছে সেখানে কৃষ্ণ এবং যেখানে কৃষ্ণ সেখানে বিজয়। অর্জুন বিশ্বাস করতেন যে বেদ ভগবানের দ্বারা বলা হয়েছে যে ঈশ্বরত্ব পেতে হলে একজনকে গৃহ ও জন্ম-বর্ণ ত্যাগ করে সন্ন্যাসী হতে হবে। যেহেতু কৃষ্ণ বন্দোবস্তের জন্য পাঁচটি গ্রাম দাবি করেছিলেন তাই অর্জুন তার সারথি কৃষ্ণকে জিজ্ঞাসা করেন যে তিনি সন্ন্যাসী হওয়া উচিত নাকি যুদ্ধ করা উচিত (ভগবদ্গীতা, অধ্যায় ১, শ্লোক ৩৬)।
অর্জুন কৃষ্ণকে দুই সমবেত সৈন্যবাহিনীর মধ্যে রথ আনতে বলেন, কারা যুদ্ধের জন্য একত্রিত হয়েছে তা দেখতে। তিনি উভয় পক্ষের পরিবার এবং বন্ধুদের দেখেন। অন্তর্নিহিতভাবে, অর্জুন ভাবছেন যে তাদের কারণ রক্তপাতকে ন্যায্যতা দেয় কিনা। যুদ্ধ কেবল হত্যা করে, এটি মানুষের মধ্যে কেবল ঘৃণা জাগায়। অর্জুন কৃষ্ণকে বলেন, "আমি জয় বা রাজ্য চাই না।" অর্জুন সন্দেহ করেন যে যুদ্ধ কখনও ন্যায়সঙ্গত কিনা। অর্জুনের সন্দেহের, কৃষ্ণ বিভিন্ন উত্তর দেন। এই উত্তরগুলি জীবনের প্রকৃতি থেকে ন্যায়বিচারের দাবি, মুক্ত ও মুক্ত জীবনের তিনটি পথ, মানব কর্তব্য পর্যন্ত বিস্তৃত এবং সমষ্টিগতভাবে ভগবদ্গীতা বলা হয়।
কৃষ্ণ অর্জুনকে তার অসাধারণ ঐশ্বরিক বিশ্বরূপ দেখান। অর্জুন তাকে ঐশ্বরিক হিসাবে চিনতে না পারার জন্য এবং অতীতে অসাবধানতার সাথে কিছু বললে তিনি যে অসম্মান দেখিয়েছিলেন তার জন্য ক্ষমা চান এবং কৃষ্ণকে বন্ধু হিসাবে বিবেচনা করেন। অর্জুন তার ঐশ্বরিক ধনুক গাণ্ডীবকে তুলে নিচ্ছে দেখে, পাণ্ডবরা প্রচণ্ড চিৎকার করে। অতঃপর ইন্দ্রের সঙ্গে দেবতারা আসেন, মহাবধের সাক্ষী হওয়ার বাসনা নিয়ে।
যুদ্ধের ঠিক আগে, যুধিষ্ঠির তার বর্ম খুলে ফেলে রথ থেকে নেমে আসেন এবং নমস্তে ভঙ্গিতে শত্রুর দিকে চলে যান। তার ভাইয়েরা তার কাজ দেখে বিস্মিত হয়ে তার সাথে যোগ দেয় এবং নো ম্যানস ল্যান্ড পেরিয়ে চলে যায়বাহিনী পৃথক করা। যুধিষ্ঠির, তার ভাইদের সাথে, শত্রু সেনাপতি এবং তাদের গুরু-ভীষ্ম, দ্রোণ, কৃপা এবং সল্য-এর সামনে একের পর এক সাক্ষাৎ করেন এবং তাদের সাথে মৃত্যুর সাথে লড়াই করার জন্য তাদের অনুমতি এবং আশীর্বাদ চান। ভীষ্ম, এই মানবিক কর্ম দ্বারা অনুপ্রাণিত, বলেছেন তিনি তাদের মানবতার প্রশংসা করেন এবং তাদের বিজয় কামনা করেন। যুধিষ্ঠির তাকে জিজ্ঞেস করেন, কীভাবে তারা যুদ্ধে তাকে পরাজিত করবে? ভীষ্ম প্রত্যাখ্যান করেন এই বলে যে তার সময় এখনও আসেনি। তারপর সে একই ইচ্ছা নিয়ে দ্রোণের কাছে যায়। দ্রোণ তাকে জয়ের আশীর্বাদ করেন এবং বলেন, যতক্ষণ তিনি যুদ্ধ করবেন, তারা তাকে পরাজিত করতে পারবে না। তারপর সে একই অভিপ্রায়ে কৃপায় যায়। কৃপাও তাকে আশীর্বাদ করে এবং বলে যে তাকে হত্যা করা কঠিন। শেষ পর্যন্ত সল্যকে, এবং সূর্যের পুত্র কর্ণের শক্তিকে যুদ্ধে দুর্বল করার জন্য তিনি যে বর দিয়েছিলেন তার কথা মনে করিয়ে দেন।. সাল্যা বলেছেন যে তিনি তার বিজয়ের দেখাশোনা করবেন এবং তার ইচ্ছা পূরণ হবে। দম বন্ধ হয়ে যাওয়া কন্ঠস্বর এবং কান্না সহ, তাদের সৈন্যরা পান্ডব ভাইদের তাদের নমস্তে এবং শত্রুদের প্রতি সম্মান প্রদর্শনের জন্য উল্লাস করে। যুধিষ্ঠির এবং পাণ্ডব ভাইরা তাদের পাশে ফিরে আসেন। বাসুদেব রাধার পুত্রের কাছে যান এবং ভীষ্মকে হত্যা না করা পর্যন্ত তাকে তার পাশে আসতে বলেন। কর্ণ বললেন, তিনি তার বন্ধুর প্রতি অসম্মতিমূলক কিছু করবেন না। কর্ণের এই কথা শুনে কৃষ্ণ ক্ষান্ত হন এবং নিজের দিকে ফিরে যান। যুযুৎসু, যুধিষ্ঠিরের বক্তৃতায় অনুপ্রাণিত হয়ে তার কৌরব ভাইদের পরিত্যাগ করে পাণ্ডবের দিকে চলে যায়। যুধিষ্ঠির আনন্দে গ্রহণ করেন। শঙ্খ যুদ্ধ শুরুর ইঙ্গিত দেয়।
যুদ্ধের ১ম দিন
প্রথম দিনে, উড়ন্ত তীরগুলি আকাশকে ঢেকে দেয় এবং ধুলোর মেঘ সূর্যকে আবৃত করে। দুই পক্ষের ধনুক এবং যুদ্ধের চিৎকার শব্দের ঝড় তোলে। অর্জুন গঙ্গার পুত্রের বিরুদ্ধে যায়। কৃতবর্মনের বিরুদ্ধে ছুটে আসেন সাত্যকি। ভীমসেনের বিরুদ্ধে যুদ্ধে দুর্যোধন সংগ্রাম করে। দুঃসাসন নকুলের বিরুদ্ধে ছুটে যায়। যুধিষ্ঠির নিজেই মাদ্রাজের শাসক সল্যের মুখোমুখি হন। দ্রোণের বিরুদ্ধে ছুটে যান দুষ্টদ্যুম্ন। ঘটোৎকচা এবং আলমভুষা, উভয় রাক্ষস একে অপরের মুখোমুখি হয়। শিখদন্ডীন দ্রোণের পুত্র অশ্বত্থামানের বিরুদ্ধে ছুটে যান। ভগদত্ত বিরাটের সাথে যুদ্ধ করেন। দ্রুপদ জয়দ্রথের বিরুদ্ধে ছুটে আসেন। এবং অন্য সকলের মধ্যে একটি সাধারণ বাগদান হয়েছিল। সেই ভয়ঙ্কর ও ভয়ানক যুদ্ধে ভীষ্ম পাণ্ডবদের বিভক্তি ঘটান। ভীষ্ম, পাঁচটি পরাক্রমশালী কার-যোদ্ধা দ্বারা সুরক্ষিত, পাণ্ডব হোস্টে প্রবেশ করেন। অভিমন্যু, ক্রোধে, সেই সমস্ত গাড়ি-যোদ্ধাদের প্রতিহত করে। সেই ভয়ঙ্কর যুদ্ধে, পরাক্রমশালী ভীষ্ম অভিমন্যুতে অনেক নিম্ন-স্তরের, বায়ুবাহিত স্বর্গীয় অস্ত্রের লক্ষ্য করেছিলেন, যিনি তখন দশজন মহান ধনুকধারী এবং গাড়ি-যোদ্ধাদের দ্বারা সুরক্ষিত ছিলেন, তাদের মধ্যে ভীম, ধৃষ্টদ্যুম্ন এবং সাত্যকি। উত্তরা সল্যাকে জড়িয়ে ধরে, সল্যার রথকে পঙ্গু করে। সালিয়া তখন একটি লোহার ডার্ট নিক্ষেপ করে, উত্তরাকে সরাসরি হত্যা করে। শ্বেতা তার ভাইকে নিহত হতে দেখে ক্রোধে জ্বলে ওঠে এবং সল্যাকে হত্যা করার ইচ্ছা নিয়ে ছুটে আসে।
শ্বেতা শত শত কৌরবন সম্ভ্রান্ত রাজপুত্রকে হত্যা করে। ভীষ্ম এই ধ্বংস দেখে দ্রুত সেই দিকে ছুটে যান, স্বেতার বিরুদ্ধে। সেই যুদ্ধে উভয়েই একে অপরের রথ ধ্বংস করে, তাদের ধনুক কেটে ফেলে এবং একে অপরকে বিদ্ধ করে। ভীষ্ম যখন যুদ্ধে সুবিধা পান, তখন স্বেতার উদ্ধারে আসেন অনেক গাড়ি-যোদ্ধা, তাদের মধ্যে সাত্যকি, ভীমসেন, ধৃষ্টদ্যুম্ন এবং অভিমন্যু। ভীষ্ম একাই সেই সমস্ত গাড়ি-যোদ্ধাদের পরীক্ষা করেন, যতক্ষণ না দ্রোণ, কৃপা এবং সল্য ভীষ্মকে সাহায্য করতে আসেন, যিনি তারপর একটি তীর বের করেন, ব্রহ্মার শক্তি দিয়ে এটিকে ধাক্কা দিয়ে এবং শক্তি দিয়ে এমন শক্তি দিয়ে ছেড়ে দেন যে এটি স্বেতার বর্ম এবং শরীর ভেদ করে।, এবং পৃথিবীতে আটকে যায়। ধনঞ্জয় ধীরে ধীরে সেই পাশ থেকে তার পাণ্ডবণ সৈন্যদের সরিয়ে নেন। পরে, বিরাটের ছেলে শঙ্খ ছুটে আসে, সল্যাকে বধ করার ইচ্ছা নিয়ে। ভীষ্ম গর্জন করতে করতে সেদিকে আসে, কাঁপতে থাকা পাণ্ডবন হোস্টের বিরুদ্ধে। তারপর, অর্জুন, ভীষ্মের হাত থেকে শঙ্খকে রক্ষা করার জন্য, দ্রুত নিজেকে তার সামনে স্থাপন করে এবং ভীষ্মকে নিযুক্ত করে। ভীষ্ম শঙ্খের গাড়ি ধ্বংস করেন এবং অর্জুন পাঞ্চালদের রাজা দ্রুপদর দিকে পিছু হটে। ভীষ্ম অসংখ্য পাণ্ডব সৈন্যকে হত্যা করেন। সেই দিনের যুদ্ধের সমাপ্তি চিহ্নিত করতে শঙ্খ এবং ড্রাম বাজছে এবং উভয় পক্ষই তাদের সৈন্য প্রত্যাহার করে। ভীষ্মকে যুদ্ধরত অবস্থায় দেখে দুর্যোধন আনন্দে পরিপূর্ণ। যেখানে যুধিষ্ঠির শোকে পূর্ণ হয়ে জনার্ধনের সাথে পরামর্শ করেন। তিনি তার সেনাবাহিনীর সেনাপতি ধৃষ্টদ্যুম্নের সাথে পরামর্শ করেন, পরের দিনের জন্য ক্রাউনচারুমা নামে তার সেনাবাহিনীর বিন্যাস পরিবর্তন করতে। পাঁচালদের রাজা। ভীষ্ম অসংখ্য পাণ্ডব সৈন্যকে হত্যা করেন। সেই দিনের যুদ্ধের সমাপ্তি চিহ্নিত করতে শঙ্খ এবং ড্রাম বাজছে এবং উভয় পক্ষই তাদের সৈন্য প্রত্যাহার করে। ভীষ্মকে যুদ্ধরত অবস্থায় দেখে দুর্যোধন আনন্দে পরিপূর্ণ। যেখানে যুধিষ্ঠির শোকে পূর্ণ হয়ে জনার্ধনের সাথে পরামর্শ করেন। তিনি তার সেনাবাহিনীর সেনাপতি ধৃষ্টদ্যুম্নের সাথে পরামর্শ করেন, পরের দিনের জন্য ক্রাউনচারুমা নামে তার সেনাবাহিনীর বিন্যাস পরিবর্তন করতে। পাঁচালদের রাজা। ভীষ্ম অসংখ্য পাণ্ডব সৈন্যকে হত্যা করেন। সেই দিনের যুদ্ধের সমাপ্তি চিহ্নিত করতে শঙ্খ এবং ড্রাম বাজছে এবং উভয় পক্ষই তাদের সৈন্য প্রত্যাহার করে। ভীষ্মকে যুদ্ধরত অবস্থায় দেখে দুর্যোধন আনন্দে পরিপূর্ণ। যেখানে যুধিষ্ঠির শোকে পূর্ণ হয়ে জনার্ধনের সাথে পরামর্শ করেন। তিনি তার সেনাবাহিনীর সেনাপতি ধৃষ্টদ্যুম্নের সাথে পরামর্শ করেন, পরের দিনের জন্য ক্রাউনচারুমা নামে তার সেনাবাহিনীর বিন্যাস পরিবর্তন করতে।
যুদ্ধের ২য় দিন
দ্বিতীয় দিনে, শঙ্খগুলি আবার যুদ্ধের সূচনা করে। ভীষ্ম অভিমন্যু, অর্জুন, বিরাট, ধৃষ্টদ্যুম্ন এবং আরও অনেকের উপর তীর বর্ষণ করে তার ভয়ানক পরাক্রম দেখান এবং পাণ্ডবদের শক্তিশালী সারিতে দোলা দেন। পাণ্ডবদের গাড়ি বিভাগ উড়তে শুরু করে। তারপর অর্জুন, ভীষ্মকে তার যজমানকে বিনাশ করতে দেখে, ক্রুদ্ধ হয়ে জনার্দনকে বলে যে পৌত্রমণির সেই জায়গায় যেতে, তাকে বধ করতে। ভীষ্ম, দ্রোণ এবং কর্ণ কে আর কে বাঁচায় সে সম্পর্কে সঞ্জয় মন্তব্য করেন যে গাণ্ডীবের বাহকের বিরুদ্ধে যুদ্ধে অগ্রসর হতে সক্ষম এবং তার বিরুদ্ধে একটি সুযোগ রয়েছে। অর্জুন ভীষ্মকে রক্ষাকারী একটি দলের মুখোমুখি হন এবং তাদের সাথে যুদ্ধ করেন। সাত্যকি, বিরাট, ধৃষ্টদ্যুম্ন, দ্রৌপদীর পাঁচ পুত্র এবং অভিমন্যু তাকে সমর্থন করতে আসেন। দুর্যোধন ভীষ্মকে অর্জুনের ব্যাপারে কিছু করার দাবি জানায়। উভয় পক্ষের মধ্যে যুদ্ধ শুরু হয়, অর্জুন তার সমস্ত শক্তি দিয়ে যুদ্ধ করছিলেন না, কারণ তার ইচ্ছা ছিল তার প্রিয় নাতিকে আঘাত না করা, তাই দ্বন্দ্ব দীর্ঘকাল স্থায়ী হয়, তাদের কেউই অপরকে পরাজিত করতে পারেনি।
ক্লিন্ট ইস্টউডের চলচ্চিত্রের তালিকা
ক্লিন্ট ইস্টউড অভিনীত, পরিচালিত এবং প্রযোজিত সিনেমাগুলোর নাম এই তালিকায় স্থান পেয়েছে। যে ছবিগুলো পরিচালনা করেছেন সেগুলোর পটভূমিতে হলুদ রং দিয়ে দেয়া হয়েছে।
ভীষ্মপর্ব
যুদ্ধের ৪র্থ দিন
চতুর্থ দিনের যুদ্ধ শুরু হয়, ভীষ্ম অভিমন্যুকে এড়িয়ে যান, যিনি পার্থের মুখোমুখি হন। অভিমন্যু তাদের মধ্যে অশ্বত্থামার সাথে একটি দলের লড়াই করে। তাদের উভয়কে হত্যা করার আশায় একটি বাহিনী অর্জুনকে ঘিরে ফেলে, তার পুত্র অভিমন্যুকে নিয়ে। ধৃষ্টদ্যুম্ন, তাদের উভয়কে শত্রু দ্বারা পরিবেষ্টিত দেখে, তার বিভাগ নিয়ে তাদের সাহায্য করতে আসে। সল্য ধৃষ্টদ্যুম্নের সাথে যুদ্ধ করে তার ধনুক কেটে ফেলে। অভিমন্যু ধৃষ্টদ্যুম্নকে সাহায্য করতে আসে। সেখানে হাতাহাতি হয়। ভীম কৌরব ভাইদের ভয় দেখান এবং দুর্যোধনকে বাঁচাতে পালিয়ে যান। দুর্যোধন ভীমসেনের দিকে অগ্রসর হওয়ার জন্য 10,000 হাতির সমন্বয়ে মগধ বিভাগ পাঠান। ভীমসেন, হাতে গদা, তার গাড়ি থেকে লাফিয়ে পড়ে এবং গর্জন করে হাতি বিভাগের দিকে ছুটে যায়। তিনি সেই ডিভিশনগুলিকে বধ করতে শুরু করেন এবং সেনাবাহিনীর সেই বৃহৎ অংশকে ধ্বংস করে দেন। আলমভূষা (রাক্ষস) সাত্যকির সাথে যুদ্ধ করে। পরে ভূরিশ্রাব সাত্যকির সাথে যুদ্ধ করেন।
দুর্যোধন ভীমের ধনুক ভেঙ্গে তার সারথি বিসোককে তার বাণ দ্বারা আঘাত করে, বিনিময়ে তার ধনুক ভীমের দ্বারা ভেঙ্গে যায়। ক্রোধে, দুর্যোধন ভীমসেনের দিকে একটি ভয়ানক বাণ লক্ষ্য করে, যা তার বুকে আঘাত করে, এবং গভীরভাবে বিদ্ধ হয়ে সে অজ্ঞান হয়ে যায়। অভিমন্যু ভীমকে সাহায্য করতে আসে। চেতনা ফিরে পেয়ে, ভীম কৌরবদের ১৪ ভাইয়ের মুখোমুখি হন এবং তাদের মধ্যে ৮ জনকে মৃত্যুর ডোমেনে পাঠান, দুর্যোধনকে হতবাক করে। অন্য ভাইয়েরা ভীমের ভয়ে যুদ্ধ থেকে পালিয়ে যায়। ভগদত্ত তার হাতিতে চড়ে ভীমসেনের সাথে যুদ্ধ করেন। পাণ্ডব সৈন্যদলের একটি দল ভগদত্তকে ঘিরে ধরে, এবং তাদের আক্রমণে তার হাতির মধ্যে ভয় ঢুকিয়ে দেয়। রাজা ভগদত্ত ক্রুদ্ধ হয়ে ভীমসেনকে তার বাণ দিয়ে তার বুকে আঘাত করেন, যার ফলে ভীম বেহুঁশ হয়ে পড়েন। গাতোটকচা তার বাবাকে সাহায্য করতে আসে এবং দৃশ্য থেকে অদৃশ্য হয়ে একটি ভয়ানক বিভ্রম সৃষ্টি করে, একটি ভয়ঙ্কর রূপ ধারণ করে পুনরায় আবির্ভূত হয়, নিজেই তার মায়া শক্তির দ্বারা সৃষ্ট এরাবতাকে আরোহণ করে, তার সাথে আরো তিনটি হাতি তাকে অনুসরণ করে। তারা চারজন তাদের দাঁত দিয়ে ভগদত্তের হাতিদের কষ্ট দেয়, যার ফলে সেই হাতি জোরে চিৎকার করে। এবং সেই হাতির সেই ভয়ঙ্কর এবং উচ্চস্বরে চিৎকার শুনে ভীষ্ম - দ্রোণ, সুযোধন এবং অন্যান্য রাজাদের সাথে - তাকে উদ্ধার করতে আসেন। সন্ধ্যা ঘনিয়ে আসার সাথে সাথে ভীষ্ম গাতোটকচের সাথে যুদ্ধ এড়িয়ে যান এবং তার সৈন্য প্রত্যাহার করেন। পাণ্ডবরা তাদের বিজয়ের জন্য চিৎকার করে এবং উভয় বীরের পূজা করে: ভীম এবং তার পুত্র। রাজা দুর্যোধন তার ভাইদের মৃত্যুতে উল্লাসহীন হয়ে পড়েন এবং ধ্যানে সময় কাটাতে শুরু করেন। এবং সেই হাতির সেই ভয়ঙ্কর এবং উচ্চস্বরে চিৎকার শুনে ভীষ্ম - দ্রোণ, সুযোধন এবং অন্যান্য রাজাদের সাথে - তাকে উদ্ধার করতে আসেন। সন্ধ্যা ঘনিয়ে আসার সাথে সাথে ভীষ্ম গাতোটকচের সাথে যুদ্ধ এড়িয়ে যান এবং তার সৈন্য প্রত্যাহার করেন। পাণ্ডবরা তাদের বিজয়ের জন্য চিৎকার করে এবং উভয় বীরের পূজা করে: ভীম এবং তার পুত্র। রাজা দুর্যোধন তার ভাইদের মৃত্যুতে উল্লাসহীন হয়ে পড়েন এবং ধ্যানে সময় কাটাতে শুরু করেন। এবং সেই হাতির সেই ভয়ঙ্কর এবং উচ্চস্বরে চিৎকার শুনে ভীষ্ম - দ্রোণ, সুযোধন এবং অন্যান্য রাজাদের সাথে - তাকে উদ্ধার করতে আসেন। সন্ধ্যা ঘনিয়ে আসার সাথে সাথে ভীষ্ম গাতোটকচের সাথে যুদ্ধ এড়িয়ে যান এবং তার সৈন্য প্রত্যাহার করেন। পাণ্ডবরা তাদের বিজয়ের জন্য চিৎকার করে এবং উভয় বীরের পূজা করে: ভীম এবং তার পুত্র। রাজা দুর্যোধন তার ভাইদের মৃত্যুতে উল্লাসহীন হয়ে পড়েন এবং ধ্যানে সময় কাটাতে শুরু করেন
বিশ্বনাথ উপজেলা
বিশ্বনাথ বাংলাদেশের সিলেট জেলার একটি উপজেলা।
নামকরণ
জমিদার বিশ্বনাথ চৌধুরীর ভূমির উপরে প্রথমে বাজার হয় । তার নামানুসারে বাজারের নামকরণ করা বিশ্বনাথ বাজার, পরে বিশ্বনাথ বাজারে একটি পুলিশ ফাঁড়ি হয় আর পুলিশ ফাঁড়িকে সিলেটের অন্যান্য পুলিশ ফাঁড়ির মতন বিশ্বনাথ পুলিশ ফাঁড়ি থানায় রূপান্তরিত হয় ।আর বিশ্বনাথ চৌধুরীর নামানুসারে থানার ও নামকরণ হয় বিশ্বনাথ থানা ।
ইতিহাস
বিশ্বনাথ থানা প্রতিষ্ঠার পূর্বে তৎকালীন ব্রিটিশ সরকার কর্তৃক ১৮৮৫ সালে লোকাল সেলফ গর্ভমেন্ট আইনে ইউনিয়ন বোর্ড এবং ১৯১৯ সালে ইউনিয়ন বোর্ড বাতিল হলে পুনরায় ‘‘ বেঙ্গল ভিলেজ সেলফ গর্ভমেন্ট ’’ আইনে ইউনিয়ন বোর্ড হিসেবে এখানকার প্রশাসনিক কার্যক্রম পরিচালিত হতে থাকে। এক্ষেত্রে এক পর্যায়ে ১৯২২ সালের ১লা জানুয়ারি তৎকালীন সরকারের ১৭৫ নং জি. জে. গেজেট নোটিফিকেশনে বিশ্বনাথে ‘‘থানা’’ প্রতিষ্ঠা হয়। থানা শুধু আইন-শৃংখলা রক্ষাকারী অর্থাৎ পুলিশ সম্পর্কিত কার্যক্রমের মধ্যেই সীমাবদ্ধ ছিল। এর আগে প্রতিষ্ঠান হিসেবে এখানে ১৯০৮ সালে ব্রিটিশ সরকারের রেজিষ্ট্রেশন আইনের আওতায় শুধুমাত্র রেজিষ্ট্রি অফিস স্থাপিত হয়। ১৯২৮ সালের মে মাসে বিশ্বনাথে প্রধান কার্যালয় স্থাপিত হওয়ার পর থেকে পুলিশি কার্যক্রম ছাড়াও সামগ্রিক প্রশাসনিক কাজ আনুষ্ঠানিক ভাবে শুরু হয়; প্রায় ৪০ বছর এ ব্যবস্থা কার্যকরী ছিল। পাকিস্তান সৃষ্টির ১২ বছর পর; ১৯৫৯ সালে তৎকালীন সরকারের একটি আদেশের বলে স্থানীয় সরকারগুলো এসময় পুনরায় পুর্নগঠিত হয় এবং স্থানীয় সংস্থার নাম ইউনিয়ন বোর্ডের স্থলে ইউনিয়ন পরিষদ গঠিত হয়। এ ব্যবস্থার প্রায় ১২ বছর দেশ চলার পর ১৯৭১ সালে দেশ স্বাধীন হয় এবং ১৯৭২ সালে স্বাধীন বাংলাদেশের রাষ্ট্রপতির এক আদেশের বলে স্থানীয় এ সংস্থাটির নামকরণ হয় ইউনিয়ন পঞ্চায়েত । এরপর ১৯৭৩ সালে রাষ্ট্রপতির অপর এক আদেশের বলে এটাকে ইউনিয়ন পরিষদ নামকরণ করা হয়, যা ১৯৭৬ সালে লোকাল গর্ভমেন্ট(ইউনিয়ন পরিষদ) অর্ডিন্যান্স হিসেবে কার্যকর হয়। এ সময় একবার ইউনিয়ন পরিষদের নিচে ‘ গ্রাম সরকার ’ নামে একটি প্রশাসনিক সত্ত্বার সৃষ্টি করা হয়। কিন্তু পরবর্তীতে তা স্থগিত করা হয়। এভাবে স্থানীয় সংস্থাগুলোকে পরিচালিত করার পর ১৯৮২ সালের ৭ই নভেম্বর হতে স্থানীয় সরকার অধ্যাদেশের আওতায় স্থানীয় সংস্থার মাধ্যমে থানা পরিষদগুলো মান উন্নীত থানা করার প্রক্রিয়া শুরু হয় এবং এ বছর ৭৫৯ নং গেজেট নোটিফিকেশনে বিশ্বনাথকে মানোন্নীত থানায় উন্নীত করা হয়। ১৯৮৩ সালের ২৪শে মার্চ তৎকালীন নৌবাহিনীর প্রধান রিয়াল এডমিরাল মাহবুব আলী খান এ সময় বিশ্বনাথ থানাকে মানোন্নীত থানা হিসেবে উদ্বোধন করেন । একই বছর স্থানীয় সরকার অধ্যাদেশ সংশোধন করে মানোন্নীত থানা গুলোকে উপজেলা পরিষদ নামকরণ করা হয়। উপজেলা পরিষদ অধ্যাদেশ জারির মাধ্যমে জনগণের সরাসরি ভোটে চেয়ারম্যান নির্বাচনের প্রক্রিয়া চালু হয় ।
শিক্ষা
এখানে কলেজ ৩টি এবং একটি মহিলা কলেজ রয়েছেে । উচ্চ বিদ্যালয়ের সংখ্যা ২৮টি বালিকা বিদ্যালয় ২টি মোট প্রাথমিক বিদ্যালয়ের সংখ্যা ১৫১টি, সরকারি ১০০টি এ ছাড়াও অনেক শিক্ষা প্রতিষ্টান রয়েছে।
প্রশাসনিক এলাকা
বিশ্বনাথ উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিশ্বনাথ থানার আওতাধীন।
ব্র্যাড হজ
ব্র্যাডলি জন হজ (Brad Hodge; জন্ম: ২৯ ডিসেম্বর, ১৯৭৪) ভিক্টোরিয়ার স্যান্ড্রিংহাম এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। ডানহাতি ব্যাটিংয়ের অধিকারী ব্রাড হজ মাঝারিসারির ব্যাটসম্যান হিসেবে অস্ট্রেলিয়া ক্রিকেট দলে খেলছেন। এছাড়াও দলের প্রয়োজনে ডানহাতি অফ-স্পিন বোলিং করে থাকেন তিনি। অস্ট্রেলিয়া দলের পক্ষে তিনি মাত্র ৬ টেস্ট ও ২৫টি একদিনের আন্তর্জাতিকে অংশগ্রহণ করতে পেরেছেন। সেন্ট বেডে'স কলজের প্রাক্তন ছাত্র ব্র্যাড হজ ঘরোয়া অস্ট্রেলীয় ক্রিকেটে ভিক্টোরিয়ার প্রতিনিধিত্ব করছেন।
প্রথম-শ্রেণীর ক্রিকেট
ঘরোয়া ক্রিকেটে চমকপ্রদ ব্যাটিং করে রান সংগ্রহ করেছেন। ২০ সেঞ্চুরিসহ ৫,৫৯৭ রান করে অস্ট্রেলিয়ার আন্তঃরাজ্যের সীমিত ওভারের একদিনের খেলায় রেকর্ড গড়েন। এছাড়াও, শেফিল্ড শিল্ডে ভিক্টোরিয়ার পক্ষে ১০,৪৭৪ রান করে সর্বাধিক রানের মালিক হন।
আন্তর্জাতিক ক্রিকেট
দীর্ঘদিন অপেক্ষা করার পর অবশেষে নভেম্বর, ২০০৫ সালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট অঙ্গনে অভিষিক্ত হন। অস্ট্রেলিয়া দলে তার দেরীতে অন্তর্ভূক্তির বিষয়ে তিনি মন্তব্য করেন যে, এরজন্য নিউ সাউথ ওয়েলসের পক্ষপাতদুষ্ট আচরণই দায়ী। হোবার্টের বেলেরিভ ওভালে সফরকারী ওয়েস্ট ইন্ডিজের বিপক্ষে ২০০৫-০৬ মৌসুমের টেস্ট সিরিজে ৩৯৪তম ব্যাগি গ্রিন পড়েন তিনি। ১৯ ডিসেম্বর, ২০০৫ তারিখে পার্থে দক্ষিণ আফ্রিকার বিপক্ষে প্রথম সেঞ্চুরি করেন। তৃতীয় দিনে ৯১* রানে অপরাজিত থাকার পর পরদিন তিনি অপরাজিত ২০৩* সংগ্রহ করেন। তার এ ইনিংসে অস্ট্রেলীয় সমর্থকদের কাছ থেকে অধিনায়ক রিকি পন্টিং বেশ সমালোচিত হন। তাদের ধারণা যে, দ্বি-শতকের ফলে পন্টিং ইনিংস ডিক্লেয়ার করতে দেরী করেন। যার কারণে, খেলা ড্রয়ে পরিণত হয়।
ক্রিকেট বিশ্বকাপ
১৮ মার্চ, ২০০৭ তারিখে অনুষ্ঠিত ২০০৭ সালের ক্রিকেট বিশ্বকাপে হজ হল্যান্ডের বিপক্ষে তার প্রথম ওডিআই শতরান করেন। ৭ ছক্কা ও ৮ চারের মারে ৮৯ বলের তিনি ১২৩ রান তোলেন। তন্মধ্যে শেষ ২৮ বলে তুলেছিলেন ৭৩ রান। এছাড়াও মাইকেল ক্লার্কের সাথে ৪র্থ উইকেট জুটিতে রেকর্ডসংখ্যক ২০৪ রান সংগ্রহ করেন। খেলায় তিনি ম্যান অব দ্য ম্যাচ মনোনীত হন। কিন্তু, পরের খেলাতেই তাকে বাদ দিয়ে অ্যান্ড্রু সাইমন্ডসকে অন্তর্ভুক্ত করা হয়। অবশ্য পরবর্তীতে শেন ওয়াটসনের আঘাতপ্রাপ্তির কারণে তাকে পুনরায় প্রথম একাদশে নেয়া হয়। ডিসেম্বর, ২০১০ তারিখে ২০১১ সালের বিশ্বকাপের জন্য প্রাথমিক তালিকায় অন্তর্ভুক্ত করা হলেও চূড়ান্ত দলে ঠাঁই হয়নি তার।
অবসর
জানুয়ারি, ২০১২ সালে একদিনের আন্তর্জাতিক থেকে অবসরের ঘোষণা দেন। পাশাপাশি ভিক্টোরিয়া থেকেও অবসর নেন। এক স্বাক্ষাৎকারে তিনি বলেছেন, আমি মনে করি এখন সময় হয়েছে বিদায় নেয়ার। এরফলে নতুনদের খেলার সুযোগ ঘটবে।
কেন ইওয়াও
কেন ইওয়াও (岩尾 憲, Ken Iwao; জন্ম: ১৮ এপ্রিল ১৯৮৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
কেন ইওয়াও ১৯৮৮ সালের ১৮ই এপ্রিল তারিখে জাপানের গুনমা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
নেফেরিরকারের পিরামিড
নেফেরিরকারের পিরামিড (মিশরীয়: Bꜣ Nfr-ỉr-kꜣ-rꜥ "নেফেরিরকারের বা") খ্রিস্টপূর্ব পঞ্চবিংশ শতাব্দীতে মিশরের পঞ্চম রাজবংশের ফ্যারাও নেফেরিরকারে কাকাইয়ের জন্য নির্মিত হয়েছিল। এই পিরামিডটি গিজা ও সাক্কারার মধ্যবর্তী আবুসির সমাধিনগরীর উচ্চতম অংশের দীর্ঘতম স্থাপনা। এখনও এটি সমাধিনগরীর সর্বোচ্চ অংশে অবস্থিত। আবুসির প্যাপিরাই এই পিরামিড চত্বরে আবিষ্কৃত হওয়ায় মিশরতত্ত্ববিদদের কাছে এটির গুরুত্ব অপরিসীম।
প্রাচীন রাজ্যের পঞ্চম রাজবংশের যুগেই মিশরে উচ্চ-মানের পিরামিড নির্মাণের পরিসমাপ্তি ঘটেছিল। এই যুগের পিরামিডগুলি ছিল আকারে ছোটো। তবে এই সময়েই পিরামিড প্রামাণ্য আকার ধারণ করতে শুরু করে এবং সেই সঙ্গে সূক্ষ্ম খোদাইচিত্রের অলংকরণেরও বহুল প্রচলন ঘটে। নেফেরিরকারের পিরামিডটি ছিল কিছুটা প্রথাবিরুদ্ধ; কারণ এটি নির্মিত হয়েছিল তৃতীয় রাজবংশের রাজত্বকালের (খ্রিস্টপূর্ব ষড়বিংশ বা সপ্তবিংশ শতাব্দী) পরে অচলিত হয়ে পড়া ধাপযুক্ত পিরামিড শৈলীতে। পরবর্তীকালে এটিকে আরেকটি ধাপযুক্ত পিরামিড দ্বারা আবৃত করা হয় এবং এটিকে প্রকৃত পিরামিডে রূপান্তরিত করার উদ্দেশ্যে এটির মধ্যে কিছু পরিবর্তন আনা হয়। অবশ্য ফ্যারাওয়ের অকালমৃত্যুর পর পিরামিডটি সম্পূর্ণ করার দায়িত্ব হস্তান্তরিত হয় ফ্যারাওয়ের উত্তরসূরিদের হাতে এবং বাকি কাজ সস্তা নির্মাণসামগ্রীর দ্বারা তাড়াহুড়ো করে শেষ করা হয়।
পারিপার্শ্বিক পরিস্থিতিতে নেফেরিরকারের স্মারকস্থলটিতে উপত্যকা মন্দির, পায়ে-চলা পথ ও কাল্ট পিরামিডের মতো একটি পিরামিড চত্বরের বেশ কয়েকটি মৌলিক উপাদানের অভাব লক্ষিত হয়। এগুলির পরিবর্তে স্মারকটির দক্ষিণে মাটির ইটের তৈরি বাড়ির যে ছোটো চত্বরটি গড়ে উঠেছিল সেখান থেকেই কাল্ট পুরোহিতেরা দৈনন্দিন কাজকর্ম সম্পাদনা করতেন। অন্যান্য ক্ষেত্রে উপত্যকা মন্দিরের কাছে পিরামিড শহর নির্মাণই ছিল দস্তুর। সাধারণত প্যাপিরাস মহাফেজখানা থাকত এই পিরামিড শহরের মধ্যে এবং সেই কারণে শহরের সঙ্গে সঙ্গে সেগুলিও ধ্বংসপ্রাপ্ত হত। নেফেরিরকারের পিরামিড চত্বরে পিরামিড শহর গড়ে ওঠেনি বলেই ১৮৯০-এর দশকে এখান থেকে আবুসির প্যাপিরাই আবিষ্কার সহজ হয়েছিল। নেফেরিরকারের পিরামিডটি পরিণত হয়েছিল একটি বৃহত্তর পারিবারিক সমাধিক্ষেত্রে। নেফেরিরকারের পত্নী দ্বিতীয় খেনৎকাউস ও দুই পুত্র নেফেরেফ্রে ও ন্যুসেররে ইনির স্মারকও আশেপাশের এলাকাতেই পাওয়া গিয়েছে। এগুলির নির্মাণকার্য ভিন্ন ভিন্ন শাসকের অধীনে শুরু হলেও চারটি স্মারকের কাজই সম্পূর্ণ হয়েছিল ন্যুসেররের রাজত্বকালে।
অবস্থান ও উৎখনন
নেফেরিরকারের পিরামিডটি সাক্কারা ও গিজা মালভূমির মধ্যবর্তী আবুসিরের সমাধিনগরীতে অবস্থিত। পঞ্চম রাজবংশের প্রথম শাসক উসেরকাফের রাজত্বকালে আবুসির বিশেষ গুরুত্ব অর্জন করেছিল। তিনি নিজের সূর্যমন্দিরটি এখানেই নির্মাণ করেন। উসেরকাফের উত্তরসূরি সাহুরে নিজের অন্ত্যেষ্টি-স্মারক নির্মাণের মাধ্যমে এখানে একটি রাজকীয় সমাধিনগরী প্রতিষ্ঠা করেন। সাহুরের পুত্র তথা উত্তরসূরি নেফেরিরকারে ছিলেন এই সমাধিনগরীতে সমাহিত এই রাজবংশের দ্বিতীয় শাসক। মিশরতত্ত্ববিদ জারোমির ক্রেজসি সাহুরের চত্বরটির প্রেক্ষিতে নেফেরিরকারের চত্বরটির অবস্থান নিয়ে একাধিক তত্ত্ব প্রস্তাব করেন: (১) সাহুরের থেকে নেফেরিরিকারে দূরত্ব বজায় রাখতে চেয়েছিলেন এবং সেই কারণে তিনি নতুন এক সমাধিস্থান বেছে নেন এবং সাহুরের শবাগার মন্দিরের নকশার থেকে নিজেরটির পার্থক্য প্রতিপাদনের জন্য নতুন করে সেটির নকশা প্রস্তুত করিয়েছিলেন; (২) ভূমিরূপ সংক্রান্ত চাপের কারণে - বিশেষ করে নেফেরিরকারে ও সাহুরের চত্বরের মাঝে যে ঢালটি রয়েছে সেটির কারণে - নেফেরিরকারেকে নিজের চত্বরটি অন্যত্র বানাতে হয়েছিল; (৩) নেফেরিরকারের পিরামিডটি যেহেতু এই চত্বরের সর্বোচ্চ বিন্দুতে অবস্থিত সেই হেতু অনুমান করা যায় যে, তিনি সম্ভবত চেয়েছিলেন যে নিজের চত্বরটি আশেপাশের এলাকার মধ্যে প্রাধান্য বজায় রাখুক; (৪) হয়তো এই স্থানটি উদ্দেশ্যপ্রণোদিতভাবে হেলিওপোলিসের ধাঁচে পিরামিড নির্মাণের জন্য নির্বাচিত হয়েছিল। আবুসির কর্ণ হল একটি কাল্পনিক রেখা যা নেফেরিরকারে, সাহুরে ও নেফেরেফ্রের পিরামিডগুলির উত্তর-পশ্চিম কোণগুলিকে যুক্ত করেছে। এটি গিজা অক্ষের অনুরূপ, যা গিজার পিরামিডগুলির দক্ষিণ-পূর্ব কোণগুলিকে যুক্ত করেছে এবং হেলিওপোলিসের একটি বিন্দুতে আবুসির কর্ণের সঙ্গে একই বিন্দুতে এসে মিলিত হয়েছে।
চত্বরটির অবস্থান পিরামিডটির নির্মাণ প্রক্রিয়াটিকে প্রভাবিত করেছিল। মিশরতত্ত্ববিদ মিরোস্লাভ বারটা বলেছেন যে, এই স্থানটি নির্বাচনের আংশিক কারণ হল প্রাচীন রাজ্যের প্রশাসনিক রাজধানী ইনবু-হেদজের (অধুনা মেমফিস নামে পরিচিত) সঙ্গে এটির সম্পর্ক। প্রাচীন মেমফিসের অবস্থান যথাযথভাবে জানা যায় না বলে আবুসির সমাধিনগরীর অবস্থানও নগরকেন্দ্র থেকে 4 km-এর বেশি দূরে ছিল তা বলা যায় না। স্থানটি শহরের নিকটবর্তী হওয়ার কারণে সম্পদ ও জনবল জোগান দিতে অসুবিধে হত না। আবুসিরের দক্ষিণপশ্চিমে একটি স্থান থেকে শ্রমিকরা পিরামিড নির্মাণের জন্য প্রয়োজনীয় পাথরের টুকরো প্রস্তুতের জন্য চুনাপাথর আহরণ করতে পারত। 0.60 m ও 0.80 m ঘনত্বের মাঝামাঝি সরু কর্তিতাংশে চুনাপাথর নুড়ি, বালি ও "টাফ" স্তরে আবদ্ধ ছিল বলে এখানে চুনাপাথর আহরণ করা বিশেষভাবে সহজ কাজ ছিল। এর ফলে চুনাপাথরকে তার ধাত্র থেকে সহজেই উত্তোলিত করা যেত।
পরিকল্পনা
পঞ্চম রাজবংশের শাসনকালে মিশরের পিরামিড নির্মাণের কৌশলগুলির মধ্যে একটি রূপান্তর সাধিত হচ্ছিল। পিরামিডগুলির বিশালতা হ্রাস পায়, শবাগার মন্দিরগুলির নকশা পরিবর্তিত হয় এবং পিরামিডের বুনিয়াদ প্রামাণিক আকার ধারণ করে। অপরদিকে খোদাইচিত্রের অলংকরণ সংখ্যায় বৃদ্ধি পায় এবং মন্দিরগুলি বৃহত্তর ভাণ্ডারঘর চত্বরে সমৃদ্ধ হয়ে উঠতে থাকে।
সাহুরের রাজত্বকালেই সর্বপ্রথম দু'টি ধারণাগত পরিবর্তন আনীত হয়েছিল। সাহুরের শবাগার মন্দিরটি অলংকরণের মাধ্যমে যে প্রতীকী ব্যঞ্জনা ইঙ্গিত করে তার গুরুত্ব অপরিসীম হয়ে ওঠে। উদাহরণস্বরূপ, চতুর্থ রাজবংশের ফ্যারাও খুফুর চত্বরটিতে অলংকরণের জন্য রক্ষিত হয়েছিল মোট ১০০ রৈখিক মিটার (৩৩০ রৈখিক ফুট), যেখানে সাহুরের মন্দিরে খোদাইচিত্র অলংকরণের জন্য বরাদ্দ হয়েছিল ৩৭০ রৈখিক মিটার (১,২০০ রৈখিক ফুট) স্থান। বারটা শনাক্ত করেন যে, শবাগার মন্দিরগুলির ভাণ্ডারের আয়তন নেফেরিরকারের রাজত্বকালের পর থেকে পূর্বাপর সঙ্গতিপূর্ণভাবে প্রসারিত হতে শুরু করেছিল। এটি ছিল অন্ত্যেষ্টি কাল্টের প্রতি প্রশাসনিক মনোযোগের কেন্দ্রীভবন, সেই কাল্টের রক্ষণাবেক্ষণের সঙ্গে যুক্ত পুরোহিত ও আধিকারিকদের সংখ্যাবৃদ্ধি এবং তাদের রাজস্বের বৃদ্ধির সম্মিলিত ফলস্রুতি। সাহুরে, নেফেরিরকারে ও নেফেরেফ্রের পিরামিড মন্দিরে উল্লেখযোগ্য পরিমাণে প্রস্তরপাত্রের (অধিকাংশই ভগ্ন বা অন্যভাবে অসম্পূর্ণ আকারে) আবিষ্কার এই পরিবর্তনের সাক্ষ্য বহন করছে।
প্রাচীন রাজ্যের শবাগার মন্দিরগুলি গঠিত হত পাঁচটি অপরিহার্য অঙ্গ নিয়ে: (১) একটি উপত্যকা মন্দির; (২) একটি পায়ে-চলা পথ; (৩) একটি শবাগার মন্দির; (৪) একটি কাল্ট পিরামিড; ও (৫) প্রধান পিরামিড। নেফেরিরকারের শবাগার চত্বরটিতে এগুলির মধ্যে মাত্র দু'টি মৌলিক উপাদানই লক্ষিত হয়: একটি শবাগার মন্দির (যে মাটির তৈরি সস্তা ইট ও কাঠ দিয়ে দ্রুত তৈরি করে ফেলা হয়েছিল); এবং এই প্রত্নক্ষেত্রে বৃহত্তম প্রধান পিরামিডটি। উপত্যকা মন্দির ও পায়ে-চলা পথটি গোড়ার দিকে নেফেরিরকারের স্মারকের জন্য নির্মাণের পরিকল্পনা গ্রহণ করা হয়েছিল। পরে ন্যুসেররে এটিকে নিজের শবাগার চত্বরের জন্য গ্রহণ করেন। অপরদিকে নেফেরিরকারের মৃত্যুর ফলে দ্রুত স্মারক নির্মাণের তাড়ায় কাল্ট পিরামিড এখানে তৈরিই হয়নি। তার পরিবর্তে এখানে একটি ছোটো বসতি এলাকা ও কয়েকটি বসতকক্ষ চত্বরের দক্ষিণ থেকে আনীত মাটির তৈরি ইটে নির্মিত হয়েছিল। সেখানেই সম্ভবত পুরোহিতেরা থাকত। ইটের তৈরি প্রকাণ্ড একটি বেষ্টনী প্রাচীর পিরামিড ও শবাগার মন্দিরের বহিঃসীমা ঘিরে গড়ে উঠেছিল নেফেরিরকারের অন্ত্যেষ্টি স্মারকটি সম্পূর্ণ করার উদ্দেশ্যে।
প্রধান পিরামিড
স্মারকটি প্রাথমিকভাবে একটি ধাপযুক্ত পিরামিড হিসেবে পরিকল্পিত হয়েছিল। পঞ্চম রাজবংশের শাসকেরা সাধারণত ধাপযুক্ত পিরামিড নির্মাণ করতেন না। গবেষকদের মতে ও উৎসসূত্রগুলির তথ্য অনুসারে, এই জাতীয় পিরামিড নির্মাণের চল শেষ হয়ে গিয়েছিল পঞ্চম রাজবংশের কয়েক শতাব্দী পূর্বে তৃতীয় রাজবংশের (খ্রিস্টপূর্ব ষড়বিংশ বা সপ্তবিংশ শতাব্দী) ফ্যারাওরা। ঠিক কী কারণে পঞ্চম রাজবংশের নেফেরিরকারে ধাপযুক্ত পিরামিড নির্মাণের সিদ্ধান্ত নিয়েছিলেন তা বোঝা যায় না। মিশরতত্ত্ববিদ মিরোস্লাভ ভার্নার মনে করেন যে, তুরিন ক্যানন যে নেফেরিরকারেকে "নতুন রাজবংশের প্রতিষ্ঠাতা" হিসেবে তালিকাভুক্ত করেছেন তার সঙ্গে মূল প্রকল্পটির একটি অনুমানমূল যোগসূত্র বিদ্যমান। যদিও তিনি ধর্মীয় কারণ ও ক্ষমতার রাজনীতির সম্ভাবনাগুলিকেও মেনে নিয়েছেন। আদিতে নির্মিত পিরামিডটিয়ে সুচারুভাবে নির্মিত ছয়টি ধাপ ছিল এই ধাপগুলি নির্মিত হয়েছিল উচ্চ মানের চুনাপাথরের খণ্ড দিয়ে এবং পিরামিডটির উচ্চতা দাঁড়িয়েছিল 52 m। সাদা চুনাপাথরের একটি আবরণ স্থাপনাটির উপর প্রযুক্ত হয়েছিল। সেটির উপর কাজ সামান্যই সমাপ্ত হয়েছিল - শুধুমাত্র প্রথম স্তরটি পর্যন্ত। পিরামিডটির নকশা পরে বদলে এটিকে "প্রকৃত পিরামিডে" রূপান্তরিত করা হয়। পঞ্চম রাজবংশের পিরামিডের স্থাপত্য বর্ণনা করতে গিয়ে ভার্নার বলেছেন: "পিরামিড অন্তস্থলের প্রথম ধাপের বাইরের অভিমুখটি গঠিত হয়েছিল ৫ মিটার পর্যন্ত লম্বা ও পরস্পরের সঙ্গে দৃঢ়ভাবে আবদ্ধ গাঢ় ধূসর চুনাপাথরের বিরাট বিরাট প্রস্তরখণ্ডের একটি কাঠামো দ্বারা। একইভাবে ছোটো ছোটো প্রস্তরখণ্ডের দ্বারা গঠিত একটি অভ্যন্তরীণ কাঠামোও ছিল এবং আয়তাকার পরিখাগুলির দেওয়ালগুলিকে সমাধির ভূগর্ভস্থ কক্ষগুলির জন্য নির্মাণ করা হয়েছিল। দুই কাঠামোর মধ্যে নিম্নমানের চুনাপাথরের ঠুকরো মজুত করা হয়েছে কখনও "শুকনো" অবস্থায় এবং কখনও মাটির নির্মাণসামগ্রী ও বালির সঙ্গে মিশ্রিত অবস্থায়।... অন্তস্থলটি ধাপ-সহ পরিকল্পিত হলেও এগুলি নির্মিত হয়েছিল অনুভূমিক স্তরে এবং শুধুমাত্র বাহ্য পৃষ্ঠটি গঠনকারী পাথরের খণ্ডগুলিই ছিল উচ্চমানের এবং পরস্পরের সঙ্গে দৃঢ়ভাবে আবদ্ধ। অন্তস্থলের অভ্যন্তরভাগটি পূর্ণ করা হয়েছিল শুধুমাত্র আংশিকভাবে আবদ্ধ ও ভিন্ন ভিন্ন মান ও আকারের এবড়োখেবড়ো পাথরের টুকরো দিয়ে।"
ধাপযুক্ত পিরামিডকে একটি প্রকৃত পিরামিডে রূপান্তরিত করতে সমগ্র নির্মাণটিকে বাইরের দিকে প্রায় 10 m বর্ধিত করা হত এবং উচ্চতায় আরও দুই ধাপ উন্নত করা হত। ছোটো ছোটো প্রস্তরখণ্ড দিয়ে সাদামাটাভাবে এই সম্প্রসারণ প্রকল্পটি সম্পূর্ণ করা হয়েছিল। পরিকল্পনা করা হয়েছিল যে প্রস্তরখণ্ডগুলিকে লাল গ্র্যানাইট দ্বারা আবৃত করা হবে। কিন্তু রাজার অকালমৃত্যুর ফলে শুধুমাত্র নিম্নতম স্তর(গুলি) আবৃতকরণ সমাপ্ত হওয়ার পরই প্রকল্পটির কাজ থেমে যায়। ফলে নির্মাণটির ভিত্তির পরিমাপ দুই ধারে দাঁড়ায় 105 m। প্রকল্পটি যদি সম্পূর্ণ হত তাহলে পিরামিডটির উচ্চতা দাঁড়াত প্রায় 72 m এবং ভিত্তি থেকে শীর্ষবিন্দু পর্যন্ত নতি হত প্রায় ৫৪°। এই পিরামিডটির আকার গিজার মেনকাউরের পিরামিডটির সঙ্গে তুলনীয়। অসম্পূর্ণতা সত্ত্বেও নেফেরিরকারের পিরামিডটি পারিপার্শ্বিকের মধ্যে প্রাধান্য অর্জন করেছে। তার কারণ এই চত্বরটি নীল বদ্বীপের উপর মোটামুটি 33 m উচ্চতার একটি পাহাড়ের উপর অবস্থিত।
বুনিয়াদ
পিরামিডের উত্তর পৃষ্ঠের মধ্যভাগের কাছে নিচে নেমে যাওয়া বারান্দাটি নেফেরিরকারের পিরামিডের বুনিয়াদ অংশের প্রবেশপথের কাজ করত। বারান্দাটি শুরু হয়ে ভূপৃষ্ঠের প্রায় 2 m উপরে এবং শেষ হয়েছে ভূপৃষ্ঠের সম পরিমাণ নিচে। এটির উচ্চতা 1.87 m এবং প্রস্থ 1.27 m। এটির প্রবেশ ও বাহিরদ্বার দু'টি গ্র্যানাইটের আবরণ দ্বারা শক্তপোক্ত করা হয়েছিল। বারান্দাটি উপনীত হয়েছে একটি দ্বারমণ্ডপে। সেখান থেকে একটি দীর্ঘতর বারান্দা শুরু হয়েছে, যেটি টানা গরাদ দ্বারা সুরক্ষিত। এই দ্বিতীয় বারান্দাটিতে দু'টি বাঁক আছে। তবে এটি সাধারণভাবে পূর্বমুখী এবং শেষ হয়েছে গিয়ে সমাধিকক্ষটির সমতাবিধানকারী একটি পার্শ্বকক্ষে। বারান্দাটির ছাদ সম্পূর্ণ অন্যরকমের: চ্যাপ্টা ছাদটির উপর চুনাপাথরের তৈরি আরেকটি চাঁদোয়ারি ছাদ রয়েছে, যেটির উপর আবার নলখাগড়ার স্তর নির্মিত একটি তৃতীয় ছাদ রয়েছে।
সমাধিকক্ষ ও পার্শ্বকক্ষের সিলিং গঠিত হয়েছিল চুনাপাথরের তিনটি চাঁদোয়ারি স্তর দ্বারা। কড়িকাঠগুলি উপরিকাঠামোর ভার বারান্দার দুই পাশে ছড়িয়ে দিয়ে ছাদটি ভেঙে পড়া রোধ করত। চোরেরা এই কক্ষগুলি থেকে চুনাপাথর এমনভাবে চুরি করেছে যে এগুলির গঠন যথাযথভাবে ধারণা করা অসম্ভব হয়ে পড়েছে। অবশ্য কয়েকটি আনুপুঙ্খিক বিষয় এখনও চাক্ষুষ করা যায়। যেমন: (১) দুই কক্ষই একটি পূর্ব-পশ্চিম অক্ষের দুই পাশে বিন্যস্ত, (২) দুই কক্ষের প্রস্থ সমান; পার্শ্বকক্ষটি দু'টির মধ্যে ক্ষুদ্রতর, এবং (৩) দুই কক্ষের ছাদই একই শৈলীতে নির্মিত এবং চুনাপাথরের একটি স্তর আর অবশিষ্ট ছিল না।
সামগ্রিকভাবে বুনিয়াদটি অত্যন্ত খারাপভাবে ক্ষতিগ্রস্থ অবস্থায় রয়েছে এখন: চুনাপাথরের কড়িকাঠের স্তরটি ভেঙে পরে সমাধিকক্ষটিকে ভরাট করে ফেলেছে। মমি, পাথরের শবাধার বা অন্ত্যেষ্টিক্রিয়া-সংক্রান্ত কোনও সামগ্রী ভিতরে পাওয়া যায়নি। বুনিয়াদটি যে পরিমাণে ক্ষতিগ্রস্থ হয়েছিল তার প্রেক্ষিতে আর উৎখনন চালানো সম্ভব হয়নি।
শবাগার মন্দির
মন্দিরটিকে ঢুকতে হত একটি স্তম্ভযুক্ত দ্বারমণ্ডপ ও স্তম্ভযুক্ত প্রবেশকক্ষের মধ্যে দিয়ে। এই প্রবেশকক্ষটি গিয়ে মিশত একটি বৃহৎ স্তম্ভযুক্ত অঙ্গনে। প্রবেশকক্ষ ও অঙ্গনের স্তম্ভগুলি ছিল কাষ্ঠনির্মিত এবং সেগুলিকে সাজানো হয়েছিল পদ্মের বৃন্ত ও কুঁড়ির আদলে। অঙ্গনেটি এই ধরনের সাঁইত্রিশটি স্তম্ভ দ্বারা শোভিত ছিল এবং স্তম্ভগুলি বানানো হয়েছিল অপ্রতিসমভাবে। প্রত্নতত্ত্ববিদ হারবার্ট রিকের তত্ত্ব অনুযায়ী, বেদীর নিকটস্থ স্তম্ভগুলি সম্ভবত অগ্নিকাণ্ডের ফলে ক্ষতিগ্রস্থ হয় এবং তারপর সেগুলিকে সরিয়ে ফেলা হয়। মন্দিরের মহাফেজখানার একটি প্যাপিরাস খণ্ড এই ঘটনার সাক্ষ্য দেয়। অঙ্গনের পশ্চিমে একটি ধাপযুক্ত নিচু ঢালু পথ উত্তর-দক্ষিণে আড়াআড়িভাবে নির্মিত একটি পথে গিয়ে মিশেছে। সেই পথটি আবার দক্ষিণে ভাণ্ডারঘরগুলি পর্যন্ত এবং উত্তরে আরেকটি ছোটো বারান্দা পর্যন্ত গিয়েছে। ছোটো বারান্দাটিতে ছয়টি কাঠের স্তম্ভ রয়েছে, যার ভিতর দিয়ে প্রধান পিরামিডের মুক্তাঙ্গনে যাওয়া যায়। দক্ষিণের ভাণ্ডারঘরগুলি থেকেই ১৮৯০-এর দশকে সমাধি-লুণ্ঠনকারীরা আবুসির প্যাপিরাই আবিষ্কার করেছিল। ভাণ্ডারঘরগুলি ছাড়িয়ে একটি দরজা রয়েছে। এই দরজাটি প্রধান পিরামিডের অঙ্গনের আরেকটি প্রবেশপথ। এই পথ দিয়েই একটি দ্বিতীয় উৎখনিত দক্ষিণ-পশ্চিম দরজার মাধ্যমে দ্বিতীয় খেনাৎকাউসের পিরামিড চত্বরে যাওয়া যায়। শেষপর্যন্ত বারান্দাটির মাঝপথ দিয়ে অতিক্রম করলে সরাসরি অভ্যন্তরীণ পবিত্র স্থান বা মন্দিরে যাওয়া যায়। অবশিষ্ট খোদাইচিত্রগুলি খণ্ডিত। সংরক্ষিত উপকরণগুলির মধ্যে রয়েছে একটি নির্দিষ্ট প্রস্তরখণ্ড। সেই যুগের রাজপরিবারের বংশলতিকা পুনরুদ্ধারের ক্ষেত্রে এই খণ্ডটি বিশেষভাবে গুরুত্বপূর্ণ। ১৯৩০-এর দশকে মিশরতত্ত্ববিদ এডোয়ার্ড ঘাজোউলি কর্তৃক আবিষ্কৃত একটি চুনাপাথরের খণ্ডে নেফেরিরকারেকে পত্নী দ্বিতীয় খেনৎকাউস ও জ্যেষ্ঠপুত্র নেফেরেফ্রের সঙ্গে চিত্রিত অবস্থায় দেখা যায়। এটি পিরামিড চত্বরে আবিষ্কৃত হয়নি। এটি ছিল আবুসির গ্রামের একটি বাড়ির অংশ।
আবুসির প্যাপিরাই নথিটি আবুসিরে নেফেরিরকারের শবাগার মন্দির-বিষয়ক বিস্তারিত তথ্যের সূত্র। প্যাপিরাইয়ের একটি সাক্ষ্য থেকে জানা যায় যে, কেন্দ্রীয় গর্ভগৃহের কুলুঙ্গিগুলিতে পাঁচটি মূর্তি স্থাপিত হয়েছিল। কেন্দ্রীয় মূর্তিটিতে নেফেরিরকারেকে দেবতা ওসাইরিসের রূপে এবং সর্ববাহ্যে স্থাপিত দু'টি মূর্তিতে উচ্চ ও নিম্ন মিশরের রাজা রূপে দেখানো হয়। এছাড়া প্যাপিরাইটি থেকে আবুসিরে অন্তত চারটি অন্ত্যেষ্টি নৌকার অস্তিত্বের কথা জানা যায়। দু'টি নৌকা ছিল সিল-করা কামরাগুলিতে এবং অপর দু'টি নৌকা ছিল পিরামিডের উত্তর ও দক্ষিণ দিকে। ভার্নারের উৎখনন অভিযানের সময় খননকার্যের ফলে দক্ষিণ দিকের নৌকাটি আবিষ্কৃত হয়।
উপত্যকা মন্দির, পায়ে-চলা পথ ও কাল্ট পিরামিড
নেফেরিরকারের মৃত্যুর সময় কেবলমাত্র উপত্যকা মন্দিরটির ভিত্তি এবং শবাগার মন্দিরাভিমুখী পায়ে-চলা পথের দুই-তৃতীয়াংশই নির্মিত হয়েছিল ন্যুসেররে যখন এই ক্ষেত্রটির কর্তৃত্বভার হাতে তুলে নেন, তখন তিনি পায়ে-চলা পথটির অভিমুখ তার মূল গন্তব্যের থেকে নিজের শবাগার মন্দিরের দিকে ঘুরিয়ে নেন। এই কারণে দেখা যায়, পায়ে-চলা পথটি একটি নির্দিষ্ট অভিমুখে অর্ধেকেরও বেশি পথ অতিক্রম করার পর অন্য দিকে বেঁকে গিয়ে যাত্রাপথ সম্পূর্ণ করেছে।